**NÁRODNÁ RADA SLOVENSKEJ REPUBLIKY**

 **V. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: SEPR-1030/2010

**202a**

### S p r á v a

**Ústavnoprávneho výboru Národnej rady Slovenskej republiky o prerokovaní zákona z 8. decembra 2010, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 202) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Predseda Národnej rady Slovenskej republiky rozhodnutím z 23. decembra 2010 č. 198 pridelil zákon z 8. decembra 2010, ktorým sa mení a dopĺňa **zákon č. 385/2000 Z. z. o sudcoch a prísediacich** a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, **vrátený prezidentom** Slovenskej republiky na opätovné prerokovanie Národnou radou Slovenskej republiky (tlač 202) na prerokovanie **Ústavnoprávnemu výboru** Národnej rady Slovenskej republiky ako **gestorskému výboru.**

 25. januára 2011 na 20. schôdzi výbor prerokoval:

1. návrh prezidenta republiky uvedený v III. časti rozhodnutia z 23. decembra 2010 číslo 3297-2010-BA **neprijať** zákon z 8. decembra 2010, ktorým sa mení a dopĺňa **zákon č. 385/2000 Z. z. o sudcoch a prísediacich** a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, **vrátený prezidentom Slovenskej republiky** na opätovné prerokovanie Národnou radou Slovenskej republiky (tlač 202), ako **celok,**

1. pripomienky prezidenta republiky **k čl. I, k čl. VII, k čl. X** uvedené v rozhodnutí z 23. decembra 2010 číslo 3297-2010-BA.

**Výbor uznesením z 25. januára 2011 č. 120 odporučil Národnej rade Slovenskej republiky:**

**A. neschváliť**

návrh prezidenta – **neprijať zákon ako celok;**

**B. schváliť:**

 **pripomienky prezidenta republiky**

**K čl. I:**

1. V 47. bode v nadpise sa slová „od 1. januára 2011“ nahrádzajú slovami „od 1. mája 2011“.
2. V 47. bode v § 151p sa slová „do 1. januára 2011“ nahrádzajú slovami „do 1. mája 2011“ a slová „k 1. januáru 2011“ sa nahrádzajú slovami „k 1. máju 2011“.
3. V 47. bode v § 151q sa slová „pred 1. januárom 2011“ nahrádzajú slovami „pred 1.májom 2011“, slová „po 1. januári 2011“ nahrádzajú slovami „po 1. máji 2011“ a slová „1. júla 2011“ sa nahrádzajú slovami „1. novembra 2011“.
4. V 47. bode v § 151r sa slová „do 28.februára 2011“ nahrádzajú slovami „do 31. júla 2011“.
5. V 47. bode v § 151s sa slová „k 31. decembru 2010“ nahrádzajú slovami „k 30. aprílu 2011“ a slová „od 1. januára 2011“ sa nahrádzajú slovami „od 1. mája 2011“.
6. V 47. bode v § 151t sa slová „pred 1. januárom 2011“ nahrádzajú slovami „pred 1. májom 2011“, slová „do 31. decembra 2010“ sa nahrádzajú slovami „do 30. apríla 2011“, slová „po 31. decembri 2010“ sa nahrádzajú slovami „po 30. apríli 2011“ a slová „do 15. januára 2011“ sa nahrádzajú slovami „do 31. mája 2011“.

**C. neschváliť pripomienku prezidenta:**

**K čl. I**

1. V 47. bode § 151u znie:

 „§ 151u

(1) Na právne vzťahy justičného čakateľa, ktorý sa stal justičným čakateľom podľa predpisov účinných pred 1. májom 2011, sa vzťahujú tieto predpisy.

 (2) Voľné miesto sudcu určené ministrom podľa osobitného zákona možno obsadiť justičným čakateľom, ktorý sa stal justičným čakateľom podľa predpisov účinných pred 1. májom 2011; na tohto justičného čakateľa sa nepoužije § 28 ods. 1. Ak voľné miesto možno obsadiť viacerými justičnými čakateľmi, ktorí sa stali justičnými čakateľmi podľa predpisov účinných pred 1. májom 2011, predseda súdu vyhlasuje výberové konanie iba pre týchto justičných čakateľov.“.

 **K pripomienkam prezidenta republiky :**

**K čl. VII:**

1. V 33. bode v nadpise sa slová „od 1. januára 2011“ nahrádzajú slovami „od 1. mája 2011“.
2. V 33. bode v § 101b sa slová „k 1. januáru 2011“ nahrádzajú slovami „k 1. máju 2011“ a slová „k 31. decembru 2010“ sa nahrádzajú slovami „k 30. aprílu 2011“.
3. V 33. bode v § 101c sa slová „do 28. februára 2011“ nahrádzajú slovami „do 30. júna 2011“.
4. Čl. X znie:

„Čl. X

 Tento zákon nadobúda účinnosť 1. mája 2011 okrem čl. III § 36a ods. 1 až 3 a čl. VII 31. bodu § 82a ods. 1 až 5, ktoré nadobúdajú účinnosť 1. januára 2012.“;

**výbor nezaujal stanovisko.** Odporučenie k týmto pripomienkam nezískalo súhlas nadpolovičnej väčšiny všetkých poslancov výboru.

Výbor odporúča **hlasovať o pripomienkach prezidenta nasledovne:**

 **- k čl. I**o pripomienkach pod písmenami a), b), c), d), e), f) **spoločne** a tieto **schváliť,**

 **- pod písmenom g) osobitne** a túto **neschváliť,**

 **- k čl. VII a k čl. X pod písmenom h), i), j) a k) spoločne** (bez odporúčajúceho stanoviska).

**Uznesením č. 120 z 25. januára 2011 gestorský výbor** odporúča Národnej rade zákon z 8. decembra 2010, ktorým sa mení a dopĺňa **zákon č. 385/2000 Z. z. o sudcoch a prísediacich a** o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, **vrátený prezidentom** Slovenskej republiky na opätovné prerokovanie Národnou radou Slovenskej republiky (tlač 202)

**schváliť v znení schválených pripomienok** prezidenta republiky.

Týmto uznesením zároveň poveril poslankyňu **Janu Dubovcovú,**  aby podľa § 80 ods. 2 zákona o rokovacom poriadku Národnej rady informovala o výsledku rokovania gestorského výboru a odôvodnila návrh a stanovisko výboru na schôdzi Národnej rady.

 Radoslav Procházka v. r.

 predseda Ústavnoprávneho výboru

 Národnej rady Slovenskej republiky

V Bratislave 25. januára 2011